Joseph Powathil

Joseph Powathil (født 14. august 1930 i Kurumbanadom ved Kalikavu i Britisk India, død 18. mars 2023 i Chethipuzha) var syro-malabarisk katolsk erkebiskop av Changanacherry.

Liv og virke

Bakgrunn
Han var i barndommen kjent som Pappachan, og var offisielt kjent som P.J. Joseph. Hans skolegang var ved Holy Family LP School og St. Peter’s UP School, og deretter ved St. Berchmans’ High School i Changanacherry. Fra sistnevnte tok han en B.A. i økonomi. Så gikk han på Loyola College i Chennai og tok der en M.A. i økonomi.

Prest
Joseph Powathil gjennomførte sine seminarstudier i St. Thomas Seminary Changanacherry og ved Papal Seminary Pune. Han ble presteviet den 3. oktober 1962 for erkeeparkiet Changanacherry.

Hjelpebiskop
Pave Paul VI utnevnte ham den 7. januar 1972 til hjelpebiskop i Changanacherry og titulærbiskop av Caesarea Philippi. Paven bispeviet ham personlig den 13. februar samme år; medkonsekratorer var kardinal Bernard Jan  Alfrink, erkebiskop av Utrecht, og kardinal William John Conway, erkebiskop av Armagh.

Biskop av Kanjirapally
Den 26. februar 1977 ble han utnevnt til biskop av Kanjirapally.

Erkebiskop av Changanacherry
Pave Johannes Paul II utnevnte ham den 5. november 1985 til erkebiskop av Changanacherry, som etterfølger  etter erkebiskop Antony Padiyara. 

På det sosiale område sørget erkebiskop Powathil for at det ble opprettet mange scholarship-programmer fi dalit-kristne, og lignende for fattige studenter med tanke på yrkesrettet utdannelse.

Som erkebiskop av Changanacherry engasjerte Powathil seg for gjeninnføring av de østsyriske tradisjoner i den syro-malabariske katolske kirke. Han kjempet for fullstendig gjennopplivelse av Den guddommelige liturtgi som var blitt latinisert etter Synoden i Diamper i 1599, skjønt den var blitt tildels gjenopplivet etter Andre vatikankonsil. Disse bestrebelsene utløste en god del kritikk også fra andre av kirkens biskoper; de hevdet at det han engasjerte seg for var en full adaptering av Østens gamle kirkes liturgiske praksis.

Den 22. januar 2007 innvilget pave Benedikt XVI hans aldersbetingede avskjedssøknad.

Han døde den 18. mars 2023 på St. Thomas Hospital i Chethipuzha.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Marcantonio Colonna (1724–1793) *1762
 Kardinal Hyacinthe-Sigismond Gerdil (1718–1802) *1777
 Kardinal Giulio Maria della Somaglia (1744–1830) *1788
 Kardinal Carlo Odescalchi (1785–1841) *1823
 Kardinal Costantino Patrizi Naro (1798–1876) *1828
 Kardinal Lucido Maria Parocchi (1833–1903) *1871
 Pave Pius X (1835–1914) *1884
 Pave Benedikt XV (1854–1922) *1907
 Pave Pius XII (1835–1958) *1917 
 Kardinal Eugène-Gabriel-Gervais-Laurent Tisserant (1884–1972) *1937 
 Pave Paul VI (1897–1978) *1954 
 Erkebiskop Joseph Powathil (1930–2023) *1972 ''

Litteratur

Referanser

Eksterne lenker 
 

Indiske katolske biskoper
Linjen Rebiba
Personer fra Kottayam District i Kerala